**ทางหลวงแผ่นดินหมายเลข 21 สายสามแยกพุแค–เลย** เป็นทางหลวงแผ่นดินสายประธานแนวเหนือ-ใต้ ที่เชื่อมต่อระหว่างจังหวัดในภาคกลางของประเทศไทยสู่จังหวัดเพชรบูรณ์ และจังหวัดเลย สายทางเริ่มต้นที่ทางแยกพุแค อำเภอเฉลิมพระเกียรติ จังหวัดสระบุรี และสิ้นสุดที่อำเภอเมืองเลย จังหวัดเลย มีระยะทางตลอดทั้งสายรวม 412.874 กิโลเมตร

ทางหลวงแผ่นดินหมายเลข 21 อยู่ในความรับผิดชอบของสำนักงานทางหลวงที่ 6 (เพชรบูรณ์) ระยะทางประมาณ 325 กิโลเมตร และอยู่ในความรับผิดชอบของสำนักงานทางหลวงที่ 11 (ลพบุรี) ระยะทางประมาณ 87 กิโลเมตร มีทางเลี่ยงเมือง 2 จุด ได้แก่ ทางเลี่ยงเมืองเพชรบูรณ์ (ทางหลวงแผ่นดินหมายเลข 234) และทางเลี่ยงเมืองหล่มสัก (ทางหลวงแผ่นดินหมายเลข 21)

รายละเอียดของเส้นทาง
--------------------

ความยาว|   | ไมล์ | กิโลเมตร |
| --- | --- | --- |
| จังหวัดสระบุรี | 7.07 | 11.38 |
| จังหวัดลพบุรี | 47.03 | 75.68 |
| จังหวัดเพชรบูรณ์ | 132.92 | 213.92 |
| จังหวัดเลย | 69.53 | 111.89 |
| **รวม** | 256.55 | 412.87 |

### จังหวัดสระบุรีและจังหวัดลพบุรี

ทางหลวงแผ่นดินหมายเลข 21 ฝั่งขึ้นเหนือ บริเวณช่องเขาขาด จังหวัดสระบุรี 
ทางหลวงแผ่นดินหมายเลข 21 เป็นถนนที่แยกจากถนนพหลโยธินบริเวณสามแยกพุแค ที่หลักกิโลเมตรที่ 123 อำเภอเฉลิมพระเกียรติ จังหวัดสระบุรี เป็นทางคู่ขนาด 4 ช่องจราจร เส้นทางมุ่งหน้าไปทางทิศเหนือ ผ่านท้องที่อำเภอเฉลิมพระเกียรติ ผ่านช่องเขาขาดบริเวณกิโลเมตรที่ 8 เข้าเขตอำเภอพระพุทธบาทเป็นอำเภอสุดท้ายของจังหวัดสระบุรี ระยะทางในจังหวัดสระบุรี 11.38 กิโลเมตร จากนั้นเส้นทางเข้าสู่จังหวัดลพบุรี ผ่านท้องที่อำเภอพัฒนานิคม และผ่านเทศบาลตำบลลำนารายณ์ ในอำเภอชัยบาดาล ชื่อถนนในตั้งแต่ตัวเมืองชัยบาดาลจะมีชื่อว่า **ถนนคชเสนีย์** หลังจากนั้นข้ามสะพานห้วยมะกรูดเข้าเขตจังหวัดเพชรบูรณ์ โดยมีระยะทางของเส้นทางในจังหวัดลพบุรี 75.68 กิโลเมตร

### จังหวัดเพชรบูรณ์

ทางหลวงแผ่นดินหมายเลข 21 ช่วงเข้าเขตจังหวัดเพชรบูรณ์
เมื่อเข้าสู่จังหวัดเพชรบูรณ์ ถนนจะผ่านอำเภอศรีเทพเป็นอำเภอแรก จากนั้นข้ามสะพานห้วยลำตะค้อเข้าเขตอำเภอวิเชียรบุรี ข้ามสะพานคลองจังหันเข้าเขตอำเภอบึงสามพัน แล้วตัดกับทางหลวงแผ่นดินหมายเลข 225 ที่แยกราหุล ในอำเภอบึงสามพัน จากนั้นมุ่งหน้าไปยังอำเภอหนองไผ่ แล้วเข้าอำเภอเมืองเพชรบูรณ์ ตัดกับทางหลวงแผ่นดินหมายเลข 113 ที่บ้านสามแยกวังชมภู ซึ่งเป็นจุดสิ้นสุดของถนนคชเสนีย์ และเป็นจุดเริ่มต้นของ **ถนนสามัคคีชัย** จากนั้นมุ่งหน้าไปทางทิศเหนือ มีแยกทางหลวงแผ่นดินหมายเลข 234 หรือถนนเลี่ยงเมืองเพชรบูรณ์ ซึ่งแยกออกไปทางทิศตะวันตก ก่อนที่เส้นทางจะมุ่งเข้าสู่ตัวเมืองเพชรบูรณ์ ตัดกับถนนหลายสายในตัวเมืองเพชรบูรณ์ แล้วออกจากตัวเมืองบรรจบกับทางเลี่ยงเมือง เข้าเขตอำเภอหล่มสัก เมื่อถึงสามแยกบริเวณกิโลเมตรที่ 258 ทางหลวงแผ่นดินหมายเลข 21 จะแยกออกไปทางซ้ายซึ่งเป็นทางเลี่ยงเมือง ซึ่งถ้าขับตรงไปจะเป็นทางหลวงแผ่นดินหมายเลข 2466 เพื่อเข้าตัวเมืองหล่มสัก เมื่อเข้าสู่ถนนเลี่ยงเมืองหล่มสัก จะตัดกับทางหลวงแผ่นดินหมายเลข 12 จากนั้นกลับมาบรรจบกับทางหลวงแผ่นดินหมายเลข 2466 มุ่งหน้าไปทางทิศเหนือ ผ่านอำเภอหล่มเก่าเป็นอำเภอสุดท้ายในจังหวัดเพชรบูรณ์ มีระยะทางรวมในจังหวัด 213.92 กิโลเมตร

### จังหวัดเลย

ช่วงถนนหล่มสัก-เลย ตัดกับทางหลวงแผ่นดินหมายเลข 2013 (ถนนบ้านแยง-โคกงาม) ที่สามแยกโคกงาม ในอำเภอด่านซ้าย จังหวัดเลย ทางซ้ายไป อำเภอนครไทย จังหวัดพิษณุโลก
ทางหลวงแผ่นดินหมายเลข 21 เมื่อเข้าเขตจังหวัดเลย จะเป็นเส้นทางภูเขาส่วนใหญ่เป็นทางเดี่ยว 2 ช่องจราจร และเป็นทางคู่ 4 ช่องจราจรเฉพาะในทางแยกเท่านั้น โดยจะผ่านอำเภอด่านซ้ายเป็นอำเภอแรก โดยเมื่อถึงสามแยกโคกงาม จะมีทางหลวงแผ่นดินหมายเลข 2013 ไปทางซ้าย และมีทางหลวงแผ่นดินหมายเลข 21 ไปทางขวา เพื่อเข้าสู่อำเภอภูเรือ และไปสิ้นสุดที่ทางหลวงแผ่นดินหมายเลข 201 บริเวณทางแยกหน้าแขวงการทางเลยที่ 1 ในอำเภอเมืองเลย จังหวัดเลย มีระยะทางรวมในจังหวัดเลย 111.89 กิโลเมตร

ประวัติ
-------

ช่วงตั้งแต่จากทางหลวงแผ่นดินหมายเลข 2129 (ทางเข้าลำนารายณ์) ในอำเภอชัยบาดาล จังหวัดลพบุรี ขึ้นไปถึงอำเภอเมืองเพชรบูรณ์ มีชื่อเรียกว่า **ถนนคชเสนีย์** ซึ่งสมัยก่อนมีชื่อเรียกว่า **ทางหลวงแผ่นดินสายชัยบาดาล-เพชรบูรณ์-หล่มสัก** ได้รับการตั้งชื่อเป็น **ถนนคชเสนี** เมื่อวันที่ 10 ธันวาคม พ.ศ. 2493 เพื่อเป็นเกียรติแก่นายปฐม คชเสนี อดีตอธิบดีกรมทางหลวง แต่ต่อมามีการสะกดชื่อถนนผิดเพี้ยนเป็น **ถนนคชเสนีย์** ส่วนถนนช่วงเพชรบูรณ์–หล่มสักมีชื่อเรียกอีกว่า **ถนนสามัคคีชัย**

ในอดีต สภาพถนนจากเมืองเพชรบูรณ์ลงไปทางทิศใต้ผ่านเมืองวิเชียรบุรีไปยังจังหวัดลพบุรีและจังหวัดสระบุรีนั้น ค่อนข้างเป็นถนนทุรกันดาร หากจะเดินทางจากวิเชียรบุรีไปยังเพชรบูรณ์ จะต้องเดินทางไปที่ลพบุรีแล้วขึ้นรถไฟไปยังตะพานหิน จากนั้นจึงเดินทางโดยรถยนต์ข้ามเขามายังเมืองเพชรบูรณ์ได้ และในเวลาต่อมาได้มีการปรับปรุงทางหลวงแผ่นดินหมายเลข 21 ให้สามารถสัญจรไปมาได้อย่างสะดวก ซึ่งแล้วเสร็จเมื่อปี พ.ศ. 2511 ส่วนช่องจราจรของถนนเส้นนี้เดิมมีเพียง 2 ช่องจราจรเท่านั้น โดยเริ่มมีโครงการขยายช่องจราจรตั้งแต่ปี พ.ศ. 2542 เป็นต้นมา จนถึงปัจจุบันเป็นถนนขนาด 2-8 ช่องจราจร

แต่เดิมกรมทางหลวงได้กำหนดหมายเลขทางหลวงสำหรับถนนมิตรภาพไว้เป็นหมายเลข 21 ซึ่งต่อมาได้เปลี่ยนเป็นทางหลวงแผ่นดินหมายเลข 2 ในภายหลัง และหมายเลข 21 ได้นำมาใช้กำหนดในทางหลวงช่วงสามแยกพุแคจนถึงหล่มสัก ต่อมาในปัจจุบันกรมทางหลวงได้ยกเลิกรหัสหมายเลขของทางหลวงแผ่นดินหมายเลข 203 หรือถนนหล่มสัก−เลย แล้วยุบรวมเข้าเป็นส่วนหนึ่งของทางหลวงแผ่นดินหมายเลข 21

รายชื่อทางแยก
-------------

รายชื่อทางแยกบน  ทางหลวงแผ่นดินหมายเลข 21 ทิศทาง: สามแยกพุแค – เลย| จังหวัด | อำเภอ | กม.ที่ | ชื่อจุดตัด | ซ้าย | ขวา |
| --- | --- | --- | --- | --- | --- |
|  **สามแยกพุแค – หล่มสัก** |
| สระบุรี | เฉลิมพระเกียรติ | 0+000 | แยกพุแค |  ถนนพหลโยธินไป อ.พระพุทธบาท, ลพบุรี |  ถนนพหลโยธิน ไปสระบุรี, กรุงเทพฯ |
| 4+900 |  |  ทล.3385 ไป บ.หน้าพระลาน
  |  ทล.3385 ไป บ.หนองจาน |
| ลพบุรี | พัฒนานิคม | 13+170 | แยกช่องสาริกา |  ทล.3334 ไป อ.พระพุทธบาท |  ทล.3334 ไป บ.เขาสูง |
| 21+074 | แยกซอย 12 |  ทล.3017 ไป อ.เมืองลพบุรี |  ทล.3017 ไป อ.พัฒนานิคม, เขื่อนป่าสักชลสิทธิ์ |
| 25+053 | แยกมะนาวหวาน |  ทล.3333 ไป บ.โคกตูม
  |  ทล.3333 ไป บ.มะนาวหวาน, เขื่อนป่าสักชลสิทธิ์ |
| ชัยบาดาล | 51+465 | แยกม่วงค่อม |  ถนนสุรนารายณ์ ไป ลพบุรี |  ถนนสุรนารายณ์ ไป อ.ท่าหลวง, นครราชสีมา |
| 73+300 | แยกชัยบาดาล | *ไม่มี* |  ทล.2129 เข้าลำนารายณ์ |
| 74+849 | แยกนิคมลำนารายณ์ (บ้านใหม่สามัคคี) |  ทล.2321 ไป อ.สระโบสถ์ | *ไม่มี* |
| 82+957 | แยกศิลาทิพย์ |  ทล.2340 ไป อ.สระโบสถ์ | *ไม่มี* |
| เพชรบูรณ์ | ศรีเทพ | 91+763 | แยกมอดินแดง | *ไม่มี* |  ทล.2244 ไป บ.นาตะกรุด, บ.ศรีเทพน้อย, อุทยานประวัติศาสตร์ศรีเทพ |
| 102+110 | แยกศรีเทพ |  ทล.2219 ไป อ.โคกเจริญ |  ทล.2219 ไป อุทยานประวัติศาสตร์ศรีเทพ |
| วิเชียรบุรี | 125+403 | แยกวิเชียรบุรี | *ไม่มี* |  ทล.2012 เข้าเมืองวิเชียรบุรี |
| บึงสามพัน | 140+870 | แยกซับสมอทอด |  ทล.3004 ไป บ.วังพิกุล, อ.ไพศาลี | ถนนกรมโยธาธิการ พช.2044 ไป บึงสามพัน |
| 146.428 | แยกราหุล |  ทล.225 ไป นครสวรรค์ |  ทล.225 ไป ชัยภูมิ |
| หนองไผ่ | 165+530 | แยกหนองไผ่ | ซอยเข้าที่ว่าการอำเภอหนองไผ่ เชื่อมต่อ  ทล.2401 ไป บ.ซับพุทรา, อ.ชนแดน | ซอยตลาดแสงอาทิตย์ใต้ เข้าเขตชุมชนเทศบาลตำบลหนองไผ่ |
| 176+845 | แยกนาเฉลียง |  ทล.2398 ไป บ.ซับพุทรา, อ.ชนแดน | ถนนนาเฉลียงพัฒนา 1 ไป บ.หัวโตก |
| เมืองเพชรบูรณ์ | 188+066 | แยกเนินสง่า | *ไม่มี* |  ทล.2320 ไป บ.น้ำร้อน |
| 198+650 |  | *ไม่มี* |  ทล.2007 ไป บ.นายม |
| 201+450 | แยกวังชมภู (1) (กำนันจุล 1) |  ทล.2465 เชื่อมต่อ  ทล.113 ไป พิจิตร | *ไม่มี* |
| 201+896 | แยกวังชมภู (2) (กำนันจุล 2) |  ทล.2465 เชื่อมต่อ  ทล.113 ไป พิจิตร | *ไม่มี* |
| 215+125 | แยกบ้านโตก |  ทล.234 (ทางเลี่ยงเมืองเพชรบูรณ์) ไป อ.หล่มสัก, พิษณุโลก | *ไม่มี* |
| 218+640 | แยกหน้าค่ายฯ พล.ม.1 | ทางเข้าค่ายพ่อขุนผาเมือง
  | ถนนศรีเพชรบูรณ์ ไปโรงเรียนเซนต์โยเซฟศรีเพชรบูรณ์ |
| 220+170 |  | ทางเข้าค่ายพ่อขุนผาเมือง
  | ถนนหน้าค่าย |
| 221+655 | แยกเพชรรัตน์ | พช.6046 ถนนเพชรบุระ ไป สวนสาธารณะหนองนารี, อ่างเก็บน้ำห้วยป่าแดง
  | พช.6046 ถนนเพชรบุระ ไป สถานีขนส่งจังหวัดเพชรบูรณ์, น้ำตกตาดหมอก |
| 222+650 | แยกไร่ยาสูบ | ถนนบุรกรรมโกวิท ไปอ่างเก็บน้ำห้วยป่าแดง
  | ถนนเพชรเจริญ เข้าเมืองเพชรบูรณ์ |
| 223+400 | แยกบูรพา | *ไม่มี* | ถนนนิกรบำรุง เข้าเมืองเพชรบูรณ์ |
| 225+810 | แยกพระองค์ใหญ่ | ทางเข้าสำนักงานขนส่งจังหวัดเพชรบูรณ์
  | ทางเข้าพุทธอุทยานเพชรบุระ |
| 231+525 | แยกสำนักหมัน |  ทล.234 (ทางเลี่ยงเมืองเพชรบูรณ์) ไป อ.หนองไผ่, สระบุรี | *ไม่มี* |
| 236+212 | แยกนางั่ว |  ทล.2196 ไป อ.เขาค้อ | *ไม่มี* |
| 240+050 | แยกกลาโหม | ถนนกลาโหม ไป บ.โพธิ์งาม
  | *ไม่มี* |
| หล่มสัก | 246+528 | แยกหัวนา |  ทล.2278 ไป น้ำตกธารทิพย์
  | *ไม่มี* |
| 249+474 | แยกบุ่งน้ำเต้า |  ทล.2302 ไป อ.เขาค้อ |  ทล.2215 ไปท่าอากาศยานเพชรบูรณ์, บ.กลาง |
| 257+485 | แยกดงขวาง |  ทล.2474 ไป บ.ห้วยลาน
  | *ไม่มี* |
| 258+637 | แยกโคกหนองม่วง |  **ทล.21** (ทางเลี่ยงเมืองหล่มสัก) ไป พิษณุโลก, เลย | *ไม่มี* |
| **ตรงไป:**  ทล.2466 เข้าเมืองหล่มสัก |
|  **ทางเลี่ยงเมืองหล่มสัก**
 |
| เพชรบูรณ์ | หล่มสัก | 262+976 | แยกอาเซียน |   ถนนมิตรภาพ ไป พิษณุโลก |   ถนนมิตรภาพ เข้าเมืองหล่มสัก, ไป ขอนแก่น |
| 265+971 | แยกน้ำก้อฝาย |  ทล.2008 ไป บ.น้ำก้อ
  |  ทล.2008 เข้าเมืองหล่มสัก |
| 273+775 | แยกสักหลง |  **ทล.21** ไป อ.หล่มเก่า, เลย |  ทล.2466 เข้าเมืองหล่มสัก |
|  **หล่มสัก – เลย** |
| เพชรบูรณ์ | หล่มเก่า | 277+390 |  | *ไม่มี* | พช.2034 ทางหลวงชนบท พช.2034 ไป บ.วังมล |
| 279+729 | แยกหล่มเก่า |  ทล.2005 เข้า อ.หล่มเก่า | *ไม่มี* |
| 281+370 | แยกบ้านกุด | ถนนพิทักษ์บำรุง เข้า อ.หล่มเก่า | *ไม่มี* |
| 289+915 | แยกแก่งเสี้ยว | พช.2013 ทางหลวงชนบท พช.2013 ไป บ.วังบาล, ภูทับเบิก
  | ทางหลวงท้องถิ่น ไป วัดพระธาตุภูผาชัย, บ.ภูผักไซ่ |
| 292+565 | แยกกกกะทอน | *ไม่มี* |  ทล.2216 ไป อ.น้ำหนาว |
| เลย | ด่านซ้าย | 321+987 | แยกโป่งชี |  ทล.2014 ไป อ.ด่านซ้าย | *ไม่มี* |
| 345+903 | แยกโคกงาม |  ทล.2013 ไป อ.ด่านซ้าย |  **ทล.21** ไป อ.ภูเรือ, เลย |
| ภูเรือ | 359+953 | แยกแก่งไฮ |  ทล.2294 ไป บ.ห้วยติ้ว
  | *ไม่มี* |
| 375+949 | แยกสานตม |  ทล.2399 ไป อ.ท่าลี่ | *ไม่มี* |
| เมืองเลย | 412+874 | แยกแขวงการทาง | *ไม่มี* |  ทล.201 ไปขอนแก่น, อุดรธานี |
| **ตรงไป:**  ทล.201 ไป อ.เชียงคาน |
|       สะพาน              กำลังก่อสร้างหรือโครงการในอนาคต |

ทางหลวงที่เกี่ยวข้อง
--------------------

### ทางหลวงแผ่นดินหมายเลข 2465

**ทางหลวงแผ่นดินหมายเลข 2465 สายทางเข้าวังชมภู** เป็นถนนขนาด 4 ช่องจราจร เริ่มจากทางหลวงแผ่นดินหมายเลข 21 บริเวณแยกกำนันจุล 2 ตัดกับทางหลวงแผ่นดินหมายเลข 113 บริเวณวงเวียนแยกวังชมภู บรรจบกับทางหลวงแผ่นดินหมายเลข 21 อีกครั้ง บริเวณแยกกำนันจุล 1 เดิมเป็นส่วนหนึ่งของทางหลวงแผ่นดินหมายเลข 21 ต่อมาเมื่อมีการสร้างทางหลวงแผ่นดินหมายเลข 21 เลี่ยงเมืองวังชมภูไปทางทิศตะวันออก ทำให้กรมทางหลวงจึงได้กำหนดให้ทางเข้าเมืองวังชมภูเป็นทางหลวงแผ่นดินหมายเลข 2465

### ทางหลวงแผ่นดินหมายเลข 234

**ทางหลวงแผ่นดินหมายเลข 234** หรือ **ทางเลี่ยงเมืองเพชรบูรณ์** เป็นเส้นทางที่ใช้เลี่ยงการจราจรที่หนาแน่นในตัวเมืองเพชรบูรณ์ เป็นทางเลี่ยงเมืองของทางหลวงแผ่นดินหมายเลข 21 ด้านตะวันตก เดิมทางเลี่ยงเมืองเพชรบูรณ์ใช้หมายเลขเดียวกันกับทางหลวงแผ่นดินหมายเลข 21 ต่อมากรมทางหลวงได้ปรับเปลี่ยนรหัสหมายเลขใหม่เป็น ทางหลวงแผ่นดินหมายเลข 234 มีระยะทางตลอดทั้งสาย 18.367 กิโลเมตร มีจุดเริ่มต้นทางทิศใต้บนทางหลวงแผ่นดินหมายเลข 21 บริเวณกิโลเมตรที่ 215 ในตำบลบ้านโตก อำเภอเมืองเพชรบูรณ์ แยกไปทางทิศตะวันตกเฉียงเหนือ แล้วเลี้ยวไปทางทิศเหนือขนานกับทางหลวงแผ่นดินหมายเลข 21 แล้วสิ้นสุดบนทางหลวงแผ่นดินหมายเลข 21 บริเวณกิโลเมตรที่ 231 ในตำบลนางั่ว อำเภอเมืองเพชรบูรณ์

### ทางหลวงแผ่นดินหมายเลข 2466

**ทางหลวงแผ่นดินหมายเลข 2466 สายโคกหนองม่วง–สักหลง** หรือ **ทางเข้าเมืองหล่มสัก** เดิมเป็นทางหลวงแผ่นดินหมายเลข 21 และ 203 ต่อมากรมทางหลวงได้ปรับเปลี่ยนรหัสหมายเลขใหม่ โดยกำหนดทางเข้าเมืองหล่มสักเป็น **ทางหลวงแผ่นดินหมายเลข 2466** ส่วนทางเลี่ยงเมืองหล่มสักตลอดทั้งสาย กรมทางหลวงได้กำหนดเป็นส่วนหนึ่งของ**ทางหลวงแผ่นดินหมายเลข 21**

อ้างอิง
-------

1. ↑  "ระบบสารสนเทศโครงข่ายทางหลวง". คลังข้อมูลเก่าเก็บจากแหล่งเดิมเมื่อ 2016-06-16. สืบค้นเมื่อ 2014-12-06.
2. 1 2 3   เก็บถาวร 2018-07-12 ที่ เวย์แบ็กแมชชีน แผนที่ระยะทางควบคุม สำนักงานทางหลวงที่ 6 เพชรบูรณ์
3. 1 2   เก็บถาวร 2018-07-12 ที่ เวย์แบ็กแมชชีน แผนที่ระยะทางควบคุม สำนักงานทางหลวงที่ 11 ลพบุรี
4. ↑  "(๘๑) สามัคคีชัย ถนนที่คนเพชรบูรณ์ (ไม่)ลืม". *กระทรวงวัฒนธรรม*. สืบค้นเมื่อ 2024-01-02.
5. 1 2  ประกาศสำนักนายกรัฐมนตรี เรื่อง ตั้งชื่อทางหลวงแผ่นดินและสะพานขนาดใหญ่ - ราชกิจจานุเบกษา เล่มที่ 67 ตอน 67 ง, 12 ธันวาคม พ.ศ. 2493
6. ↑  เพชรบูรณ์ .. ทำไมต้องรถไฟทางขวาง ??
7. ↑  เรื่องราวในอดีตของถนนมิตรภาพ : กรุงเทพฯ - หนองคาย ใน 8 ชั่วโมง

แหล่งข้อมูลอื่น
---------------

* ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม

| * ด
* ค
* ก
 ทางหลวงในประเทศไทย |
| --- |
| ทางหลวงพิเศษ | 

|  |
| --- |
| 
* *5*
* *6*
* 7
* *8*
* 9
* *51*
* *52*
* *53*
* *54*
* *61*
* *62*
* *63*
* *64*
* *65*
* *71*
* *72*
* *81*
* *82*
* *83*
* *84*
* *85*
* *91*

 |

 |  |
| ทางหลวงแผ่นดิน | 

|  |  |
| --- | --- |
| หมวด 1 | 
* 1
* 11
* 12
* 101
* 102
* 103
* 104
* 105
* 106
* 107
* 108
* 109
* ~~110~~
* 111
* 112
* 113
* 114
* 115
* 116
* 117
* 118
* 120
* 121
* 122
* 123
* 125
* 126
* 127
* 128
* 129
* 130
* 131

 |
| หมวด 2 | 
* 2
* 21
* 22
* 23
* 24
* 201
* 202
* ~~203~~
* 204
* 205
* 206
* 207
* 208
* ~~209~~
* 210
* 211
* 212
* 213
* 214
* 215
* 216
* 217
* 218
* 219
* 220
* 221
* 222
* 223
* 224
* 225
* 226
* 227
* 228
* 229
* 230
* 231
* 232
* 233
* 234
* ~~235~~
* 238
* 239
* 240
* 241
* 242
* 243
* 244
* 288
* 290
* 291
* 292
* 293
* 294
* 295
* 299

 |
| หมวด 3 | 
* 3
* 31
* 32
* 33
* 34
* 35
* 36
* 37
* 38
* 301
* 302
* 303
* 304
* 305
* 306
* 307
* 308
* 309
* 310
* 311
* ~~312~~
* ~~313~~
* 314
* 315
* 316
* 317
* ~~318~~
* 319
* 320
* 321
* 322
* 323
* 324
* 325
* 326
* 327
* ~~329~~
* 331
* 332
* 333
* 334
* 335
* 336
* 338
* 340
* 341
* ~~343~~
* 344
* 345
* 346
* 347
* 348
* 349
* 350
* 351
* 352
* 354
* 356
* 357
* 359
* 360
* 361
* 362
* 363
* 364
* 365
* 366
* 367
* 368
* 369
* 370
* 372
* 375
* 376

 |
| หมวด 4 | 
* 4
* 41
* 42
* 43
* 44
* 401
* 402
* 403
* 404
* ~~405~~
* 406
* 407
* 408
* 409
* 410
* ~~411~~
* 412
* ~~413~~
* 414
* 415
* ~~416~~
* 417
* 418
* 419
* 420
* 421
* *425*

 |

 |
| 
* ตัวเอียง (*00*) หมายถึง ทางหลวงที่กำลังก่อสร้างหรือโครงการในอนาคต
* รายชื่อที่มีการขีดฆ่า (~~00~~) หมายถึง ทางหลวงแผ่นดินในอดีต

 |